authors:
Бойчо Попов
Дек
По Публикацията Работи

title: Германия ще глобява социални медии за фалшиви новини

maintext:
Германия възнамерява да предприеме драстични мерки спрямо фалшивите новини във Facebook (и не само), като принуди социалната мрежа да се саморегулира, за да не допуска подобни практики.
"Германските съдии и прокурори трябва да имат възможността да се справят веднага с фалшиви новини, разпространявани чрез социални медийни платформи като Facebook", заяви германският министър на правосъдието Хайко Маас в интервю, публикувано в неделя.
Маас, социалдемократ в консервативната коалиция на канцлера Ангела Меркел, нееднократно предупреди технологичната компания от САЩ да спазва законите срещу клевета в Германия, които са по-строги, отколкото тези в родината ѝ. Той заяви пред вестник Bild am Sonntag, че принципът на свободното слово не може да се използва за защита на клеветничеството.
"Клеветата и злонамерените клюки не са обхванати от принципа за свободата на словото", каза Маас само дни, след като други високопоставени правителствени служители заявиха, че ще има ново законодателство, което да се справя с "речта на омразата" и фалшивите новини във Facebook и други социални медийни платформи.
В петък лидерът на парламентарната група на консерваторите на Меркел Фолкер Каудер заяви, че правителството иска да представи нов законопроект в началото на 2017 г., който ще изисква от социалните медийни фирми да разкрият местни офиси за правна защита, за да реагират по-бързо на оплакванията. Те трябва да са на разположение 24 часа в денонощието, 365 дни в годината.
Освен това социалните мрежи са изправени пред съвсем реалната възможност да бъдат глобявани за всяка новина, съдържаща реч на омразата или фалшива информация. Тази законова мярка ще се отнася за всички други социални мрежи, които допускат и не се справят с този тип нежелана информация.
Ако след извършване на проучването социалните мрежи не изтриват съобщението, което нарушава правилата, в рамките на 24 часа, ще има индивидуални глоби в размер до 500 хил. евро. Освен това, по искане на засегнатите лица, трябва да има и някаква форма на възмездие.
Още технологични новини четете в Investor.bg


authors:
Василия Пейчева
Дек
По Публикацията Работи

title: Даниъл Радклиф - на 27 години, а вече с 64 млн. лири

maintext:
Когато 11-годишният Даниъл Радклиф беше одобрен за ролята на Хари Потър надали е осъзнавал, че ще стане един от най-богатите в шоубизнеса. Сега, вече на 27 години, той има невероятните 64 милиона британски лири, съобщи "Дейли мейл", цитиран от БТА.
Сумата разкри публикуваният счетоводен отчет на компанията му "Гилмор Джейкъбс". Тя е с 4,5 милиона лири по-голяма, отколкото през 2015 г. Това говори, че Радклиф е най-добре припечелилият британски актьор тази година.
В отчета не е посочен оборот, нито пък получените от Радклиф суми. Той е инвестирал повечето от парите си в имущество, акции и дялове.
Тази година Даниъл Радклиф се снима в трилърите "Зрителна измама 2" и "Империя", както и в комедийната драма "Swiss Arny Man" (Мъртвецът, най-добрият ми приятел").
Фирмата е основана от родителите на Даниъл Радклиф през 2000 г., една година преди той да се изяви в първия филм от поредицата "Хари Потър и философският камък".
Актьорът призна тази година, че не харчи много парите си.
"Аз не правя нищо с парите си - каза той. - Благодарен съм за тях, защото не трябва да се притеснявам за пари. Това е прекрасна свобода. Те ми дават свобода и в кариерата."
Даниъл Радклиф обясни, че богатството му дава възможност да участва в театрални постановки и в нискобюджетни експериментални филми.
/БТА/

fasttext_language: bg


authors:
Мария Нестерова
Дек
По Публикацията Работи

description: Фенове на

title: Похвално: Фенове на Левски и ЦСКА събират пари за паметник на Апостола

maintext:
Фенове на "Левски", както и такива на ЦСКА, организираха съвместно благотворителен футболен турнир в Пещера, приходите от който ще бъдат дарени за изграждането на паметник на Апостола на свободата в родопския град.
Всеки участник в надпреварата, която започна на 26 декември, заплати такса от 5 лв., която отива за фонда за монумент на Васил Левски, какъвто в града няма. С благотворителна лепта се включиха и зрителите на турнира с участието на отбори от три възрастови групи – мъже, юноши и деца.
Инициативата бе приветствана от председателя на общинския комитет "Васил Левски" в Пещера Люба Шопова, която обяви, че проектът за паметника на великия българин вече е готов.
Той е изработен от скулптора Спас Киричев и ще бъде официално промотиран след Нова година, най-вероятно още в първата седмица на януари, пише "Труд".
Още спортни новини четете в Gol.bg


authors:
Анисия Иванова
Обновена
Дек
Автор

description: Тази седмица

title: "Без будилник": Люлка, люлка се люлее

maintext:
Тази седмица "Без будилник" е посветен на приближаващите празници, на желанието и радостта да подаряваме. Ще ви разкажем за семейство архитекти и техните арт проекти, чиято основна цел е да радва.
Причината, за да започнем проектите си - люлки, картички, бижута, е радостта, която носят те - при деца и при възрастни, признава арх. Рени Томова пред Dnes.bg.
Тя и съпругът й стартират арт идеите си преди година. Тогава създават и тематична страница във Facebook. Проектът за люлките е на съпруга Иво, а идеята тръгва от рождения ден на момченцето им. За него е и първата люлка.
"Като видяхме неговата усмивка и на всички дечица, които я пробваха, решихме да зарадваме повече малчугани и да започнем да я правим. Люлките са в ограничено количество, нямаме масово производство", разказва Рени.
Люлките се изработват за всяко дете индивидуално - родителите могат да изберат цветовете или да напишат името на детето си, или да поискат рисунки от негови любими книжки. Люлките се предпочитат за деца между 1 и 2 годинки. Конструкцията им е направена така, че е възможно най-безопасна и няма риск от преобръщане.
"Ние ги боядисваме, режем дървената част, сглобяваме. Нужни са ни около 2-3 дни, за да направим проекта, процесът за изработка е около 5 до 10 дена. Интересът от родителите е все по-голям", допълва Рени.
А първата реакция на децата, когато видят люлката, е усмивка. Другият модел е по-подходящ за окачване на дърво или висока греда. Дори възрастен може да се люлее на нея.
И двата модела могат да се превърнат в масичка - плот, в катерушка или тунелче, през което децата да се промушват. Те са направени така, че всяко дете намира своя начин за люлеене и игра с тях, разказва Рени.
Докато родителите се ориентират кое как се използва и реагират по-консервативно, малчуганите вече са се наместили и са започнали играта. Всичко е съобразено с детското мислене, а цветовете са така подбрани, че веднага ги привличат.
Боите, които се използват, са безвредни, екологични, люлките са в цветовете на дъгата. Досега никой родител не е пожелал да ги смени. Много често проектите за гравиране на страниците дори не се включват в цената. Целта е повече родители да могат да си ги позволяват и люлките да зарадват повече деца, признава Рени.
Рени и Иво са направили и столче за хранене Little chef, което е обезопасено от всички страни. Идеята е малкият шеф да се превърне в помощник в кухнята на майка си. Освен че е столче за хранене, то може да стане статив за рисуване и игра.
Двамата съпрузи измислят и картички от дърво. Идеята им е да направят коледен подарък, различен от обикновената, позната картичка. Тяхната картичка се състои от отделни елементи, които могат да се отчупят, да се окачат на елхата или да се сглобят отделните части и да се използва за декорация.
Картичките са изцяло с коледни мотиви – еленчета, елхички, снежинки
Освен люлките и картичките Рени и трите й сестри правят и бижута от копчета. Използваме различни материали, идеи, сами измисляме моделите, разказва Рени.
В началото трите ги правят само за близки и приятели. А многообразието е голямо - ръкавели от копчета, обеци от копчета, колиета, аксесоари за обувки, гривни, венец за коса, и всичко от копчета. Важно е да има въображение и всяко обикновено копче може да се превърне в бижу за мъж, жена или дете.
Семейството има идеи за още арт проекти. Следващото, което започват, е насочено към младите дами – къща за кукли. Рени признава, че се ориентират предимно към детски проекти, защото оценяването от децата е много мощен стимул за тях.
"Децата са толкова искрени, толкова заразителни с радостта си. Всяка детска усмивка ни кара да продължаваме да правим това, което сме започнали, и да измисляме нови проекти. Тяхната радост е неизмерима с нищо", убедена е Рени Томова.


authors:
Василия Пейчева
Обновена
Дек
По Публикацията Работи

title: Кола се заби в заведение за бързо хранене в София, пострада жена

maintext:
Една жена е откарана в болница с наранявания, след като два автомобила се удариха на столичния бул. "Сливница" и единият от тях се е забил в заведение за бързо хранене, съобщиха от МВР.
Сигналът за инцидента е получен около 13:10 часа.
Автомобил с врачанска регистрация се движел с висока скорост в посока центъра, при което на светофар ударил отзад софийско "Ауди". И двете коли се завъртели от удара и причинителят на катастрофата се отклонил между дърво и стълб към разположеното близо до платното заведение, пише bTV.
Там била жена, която чакала на касата за своята поръчка. Тя е настанена в ИСУЛ с множество фрактури, но без опасност за живота, уточниха от лечебното заведение.
Според очевидци шофьорът е бил във видимо неадекватно състояние, карал с превишена скорост и след като е преминал на червено се е ударил в другия автомобил.
Двама души са арестувани, които по непотвърдена информация са били в колата, ударила се в заведението.
Нанесени са значителни материални щети на двете коли, участвали в катастрофата, както и на заведението.


title: Фики: Чувствам се успял, всички говорят за мен!

maintext:
Фолкпевецът Фики Стораро не е очаквал песента му "Is this love" да постигне такъв успех. Това разказа изпълнителят в предаването "ДНЕС" по Bulgaria ON AIR с Константина Живова.
Поп фолк певецът обясни, че не се притеснява от коментарите за това как е изпял хитовото парче и дори се пошегува, че след краката му, сега и английският му език се коментира.Фики Стораро обясни, че в песента са преплетени етномотиви, тя е интересна и е нещо, което до момента не е правено в родния поп фолк.Той се пошегува и че Издислав не е подходящо име за кръщаване на дете.Фики Стораро направи и равносметка на отиващата си 2016 –та година. Най – големият успех за него е издаването на дебютния му албум "Is this love", по който работил повече от 2 години.Чувствам се успял, всички говорят за мен. Нищо не може да ме накара да спра да се занимавам с музика", коментира Фики.Бащата на изпълнителя, Тони Стораро, сподели, че е най-щастливият родител и се гордее с успехите на сина си."Фики тръгна по моя път и за много кратко време постигна много големи успехи. Фики взе всичко от мен. В него аз виждам себе си, във всяко едно движение, във всяка дума, каза Тони Стораро.Тони Стораро пожела на сина си да продължава да прави хубави песни, да уважава семейството си и приятелите си.


authors:
Петя Славова
Дек
По Публикацията Работи

title: Правителството отмени тавана за доплащане на лекарствата

maintext:
Правителството отмени наредбата, която въвеждаше таван за доплащане на лекарствата.
Още по темата
Връхлита ни грипна епидемия по празниците
Наредбата предвиждаше от 1 януари догодина цените на лекарствата в аптеките да не превишават с 60% най-ниската регистрирана референтна стойност.
Министерството на здравеопазването смята, че отмяната се налага, за да се предотврати изтеглянето от аптеките на голяма част от сега продаваните лекарствени продукти, което може да компрометира започналото от пациенти лечение.
Отмяната ще има положително въздействие и върху свободната конкуренция и при избора на лекуващите лекари, които предписват медикаменти, пише в мотивите към решението.
Прочети още на: http://www.bgonair.bg/bulgaria/2016-12-28/kabinetat-otmeni-tavana-na-doplashtaneto-za-lekarstvaaПравителството отмени наредбата, която въвеждаше таван за доплащане на лекарствата.
Наредбата предвиждаше от 1 януари догодина цените на лекарствата в аптеките да не превишават с 60% най-ниската регистрирана референтна стойност.
Министерството на здравеопазването смята, че отмяната се налага, за да се предотврати изтеглянето от аптеките на голяма част от сега продаваните лекарствени продукти, което може да компрометира започналото от пациенти лечение.
Отмяната ще има положително въздействие и върху свободната конкуренция и при избора на лекуващите лекари, които предписват медикаменти, пише в мотивите към решението.


authors:
Камелия Цветанова
Дек
По Публикацията Работи

description: Езерото на резервата

title: Не ловете риба в "Сребърна", езерото стана опасно!

maintext:
Езерото на резервата "Сребърна" е с дебел 10 сантиметра лед, но на места има размразени участъци и те крият опасност от пропадане в ледените води.
Размразени участъци има в централната част на голямото водно огледало, в района на местността "Кълнежа" и в местността "Опашката", където е разрешен спортният риболов.
От охраната на резервата предупреждават риболовците да не навлизат по леда в езерото или млади хора да го използват за ледена пързалка.
Във връзка с установените огнища на птичи грип в страната и в Европа е засилено наблюдението на водоплаващите птици.
Не са установени мъртви екземпляри или птици с нехарактерно поведение.


authors:
Георги Пешев
Дек
По Публикацията Работи

title: Честита Коледа - пиячка, бой и стриптийз...

maintext:
Нормалните хора по Коледа ги обзема чувство, което ги кара да правят добрини и да се радват заедно с близките си.
Не така обаче стоят нещата при футболистите. Натоварени от тежкия график, те често използват празника за организиране на масови запои, които понякога завършват трагично.
Празненствата дотолкова се различават от идеята за Коледния дух, че след партито на Манчестър Юнайтед през 2007 година (според ужасени свидетели – потресаваща оргия на хиени!), сър Алекс Фъргюсън просто зачеркна празника от клубния календар.
10. Селтик (2002)
Да организираш коледното парти в друг град изглежда разумен ход, особено като се има предвид как отборът на католиците - Селтик, отпразнува рождеството през 2001 г. Апогеят на партито дойде, когато Нийл Ленън, тогава безкомпромисен халф, а сега мениджър на отбора, повърна на тротоара пред ресторант "Сизлърс" в Глазгоу. След което разби главата си в бордюра и стана поредната жертва на „тротоарната екзема”...Ръководството на Селтик подходи сериозно и си извади поука. Затова през 2002-а празненството се премести на юг, в английския град Нюкасъл, за да се избяга от прекалено големия интерес в Шотландия. Въпреки смяната на местоположението футболистите на шотландския клуб не изневериха на себе си и налетяха на бой на фотографите, които ги чакаха на излизане от бара "Бъфало Джо" в Нюкасъл.
Равносметката: 4-има арестувани от Селтик, начело с неукротимия Нийл Ленън, Боби Пета, Йохан Мялби и Йос Валгерен. На фона на бъркотията в Нюкасъл празненството в Глазгоу изглеждаше като сбирка за годишнината от завършването на девическото училище...
9. Лийдс (2001)
Какво ли може да се обърка по време на тематично каубойско коледно парти на Лийдс, подкрепено с 10-часов запой? Абсолютно всичко! Ръководството на Лийдс обаче реагира навреме. След като не успяха да озаптят 30-те футболисти, шефовете спешно извикаха 10 охранители, които да следват разбеснелите се играчи по улиците на Лондон. Но дори гардовете не успяха да опазят тълпата футболисти и новодошлият Роби Фаулър завърши вечерта в затвора, след като нападна папарака Бен Лак и разби фотоапарата му. „Не мога да разбера защо реагираха по този начин - оплака се самият фотограф. - Сигурен съм, че Роби Фаулър е бил сниман и преди.” Да, Бен, но едва ли когато е гаврътнал 4, 5 или 6 уискита!
Вижте останалите случаи в материала на Gol.bg


authors:
Петя Славова
Дек
По Публикацията Работи

title: Дрейк охлади приятелството между Риана и Джей Ло

maintext:
Риана престана да бъде последователка на Дженифър Лопес в Instagram. Причината, че латино дивата флиртува с бившия й приятел, рапъра Дрейк, съобщи в "Daily Mail".
За връзка между Дженифър Лопес и 30-годишния канадски рапър се заговори още когато той изгледа последователно два нейни концерта в Лас Вегас този месец и беше домакин на парти, на което тя беше сред гостите, след което двамата си тръгнаха заедно.
Двамата не спряха да публикуват свои общи снимки в социалната мрежа, като обясняваха колко близки са си станали. Така Риана прекъсна отношения с Дрейк в Instagram още през октомври.
Ето, че вече и дружбата между нея и Дженифър е приключила, въпреки че двете са стари приятелки.Тази година Риана подари на латино звездата секси ботуши от съвместната си колекция с Маноло Бланик.
Джей Ло толкова ги хареса, че се снима с тях в клипа "Ain't Your Mama". През март тя похвали младата си колежка пред И! Нюз като каза: "Аз съм огромен фен на Риана. . . Чувствам, че тя е момичешко момиче и това ми харесва, защото и аз съм такава".
Лопес и Дрейк, като че ли вече не крият близостта си. Самата Джей Ло от известно време има все по-млади партньори до себе си, така че едва ли се притеснява от 17-годишнатаразликата с Дрейк.
Още новини за звездите, четете в Tialoto.bg


authors:
Бойчо Попов
Дек
По Публикацията Работи

title: Руски шпионски софтуер в литовско ведомство

maintext:
По данни на своята Национална служба за киберсигурност Литва е открила през тази година руски шпионски софтуер на три компютъра в държавни институции, предава DPA.
Програмите са запаметявали пароли и документи и са ги изпращали на руските тайни служби или на интернет адреси, свързани с руски шпионски дейности, заяви директорът на агенцията Римтаутас Черниаускас.
Софтуерът е внедрен на компютрите на неназован орган в страната, която е член на ЕС и НАТО, чрез USB стик.
Литовските тайни служби съобщаваха редовно през последните години за шпионаж от страна на Русия. Дори и няколко руски дипломати бяха изгонени заради подозрение в шпионаж.
През есента по телевизията в Литва се рекламираше и гореща телефонна линия, създадена от литовските органи за сигурност, на която гражданите можеха да съобщават за предполагаеми шпиони. "Всеки литовски гражданин се превърна в мишена за шпионаж", казва Дариус Яунискис, ръководител на службата за национална сигурност, припомня BBC.
Тогава Министерството на отбраната на страната обнови брошурата си, с която инструктира гражданите как да постъпват в случай на руско нахлуване и окупация на страната. Това е третата подобна инструкция, публикувана след анексирането на украинския полуостров Крим от страна на Русия през март 2014 г.
Според ведомството инвазията вероятно би могла да бъде предшествана от инфилтриране в медиите, агитация и мобилизиране.
Още технологични новини четете в Investor.bg


authors:
Елка Василева
Дек
По Публикацията Работи

title: Русия отвръща: Гони 35 американски дипломати

maintext:
Русия обявява за персона нон грата 35 американски дипломати - 31 служители от посолството в Москва и четирима души от генералното консулство в Санкт Петербург. Това заяви руският външен министър Сергей Лавров, предаде ТАСС.
САЩ обявиха вчера санкции срещу Русия заради предполагаемата й намеса в американските президентски избори и наредиха да бъдат изгонени 35 руски дипломати.
"Естествено не можем да оставим без отговор подобни номера, реципрочността е закон в дипломацията и международните отношения", коментира Лавров.
"Затова руското външно министерство съвместно с колеги от други ведомства внесе за разглеждане от президента на Русия предложение да бъдат обявени за персона нон грата 31 служители от посолството на САЩ в Москва и четирима дипломати от генералното консулство в Санкт Петербург", уточни той.
"Освен това предлагаме да се забрани на американците да използват вилата си в Серебряний Бор (популярна сред московчани паркова зона, б. р.) и склада на ул. "Дорожная", каза руският министър.
Администрацията на президента Барак Обама в САЩ "обвинява Русия във всички смъртни грехове, опитва се да ни обвини и в провала на външнополитическите си инициативи", заяви Лавров и нарече "неоснователни допълнителните обвинения", че Русия "се е намесвала на държавно равнище в избирателната кампания в САЩ".
Новите санкции от страна на САЩ са проява на агресия, припомня ТАСС коментар на Дмитрий Песков, прессекретаря на руския президент Владимир Путин.
/БТА/


authors:
Мария Нестерова
Обновена
Дек
По Публикацията Работи

title: Французи мезят по Коледа с пастет от гъши дроб... Made in Bulgaria

maintext:
Има голям шанс традиционния гъши пастет да присъства по празниците на трапезата на много френски домакинства и има шанс той да дойде от Източна Европа. Много французи се запасяват с деликатеса с по-евтини версии от България и Унгария, пише The Local, цитиран от Фокус.
В най-големия завод край южното село Милево десетки жени сортират, чистят и опаковат стотици кила гъши дроб, дошъл направо от кланиците. Други работници готвят и пълнят консерви. На практика незнаен на местната коледна трапеза, по голямата част от дроба ще бъде изнесена за Франция.
Етикетите на големите френски марки се поставят директно върху бурканите още преди да напуснат заводите, въпреки че произходът се посочва.
Тази година България и Унгария ще отбележат ръст на износа към европейските пазари с 15%.
"Ако допреди 10 години ние продавахме 100% от продукцията си във Франция, то сега този дял е около 80%", заяви собственикът на фабрика "Волекс" Пламен Челебиев. За последните четири години той е започнал да изнася и за Швейцария, Япония, Виетнам и Тайланд.
От 90-те години на ХХ век насам България се е превърнала в най-големия производител на гъши пастет след Франция. Дори и френските производители изразяват загриженост от нарастващата конкуренция.
"Част от българската и унгарската продукция отива към трети страни, чиито пазари са затворени за нас", заяви Мари-Пиер Пе – директор на френската компания-производител ЦИФОГ.
"Качеството на дроба е същото като във Франция и дори по-добро заради добрите условия, при които отглеждат птиците", смята Челебиев.
През 2015 г. Франция произвежда 19 хил. тона пастет, докато България е на второ място с 2500 тона, а Унгария е на трето с 2000 тона.


description: В интервю за

title: Румен Радев първо в Брюксел и Букурещ, а не в Москва

maintext:
В интервю за "Файненшъл таймс" новоизбраният президент Румен Радев заяви, че България винаги ще работи заедно с ЕС и НАТО, съобщи БНР.
Според изданието Радев се стреми да разсее опасенията, че е твърде близо до Кремъл.
"Искам България да бъде истински член на НАТО, с реални възможности и да бъде лоялен и предсказуем партньор", казва Румен Радев и посочва, че никога не е посещавал Москва.
Според Радев е необходимо сътрудничество между Русия и НАТО срещу общите заплахи - тероризмът и ислямският фундаментализъм.
"Ако не намалим противопоставянето, не можем да си изправим ефективно срещу тези глобални заплахи", казва Радев.
Авторката на интервюто подчертава, че той говори гладко английски.
Като отхвърля със смях твърдението, че е ориентиран към Русия, Радев казва, че първите му посещения зад граница ще са в Брюксел и Букурещ, а не в Москва.
"България ще си остане проевропейска, но ние не одобряваме Европа на две скорости", казва още Радев.
Като президент той смята да започне персонална кампания за справяне с хроничните проблеми на България като черпи опит от успеха на Румъния във вкарването в затвора на корумпирани политици и връщане на откраднати еврофондове.
"Искам, както правех, когато разработвах тренировъчен модел за военно-въздушните ни сили, да изуча, анализирам и развия най-добрите решения", казва Радев и обещава да проучи не само румънския опит, но и на други държави.


title: Нямаш "Гражданска", няма мърдане... от август

maintext:
Застрахователите ще имат достъп до данните от МВР чрез онлайн връзка в реално време от август следващата година. Това става с Наредба за регистрите на Гаранционния фонд и за обмена и защитата на информацията и за издаването и отчитането на задължителните застраховки, приета от КФН.
При сключване на застраховка "Гражданска отговорност", шофьорите ще предоставят само регистрационния номер на превозното средство и номера на свидетелството му за регистрация.
Така полиците ще се издават много по-бързо, тъй като с въвеждането на регистрационния номер на автомобила автоматично ще се зареждат всички данни от регистъра на МВР, които досега се преписваха от талон, уточняват от КФН.
Създава се и правната и техническа рамка МВР да предоставя на застрахователите чрез онлайн услуга информация за извършени нарушения на Закона за движение по пътищата.
Тази информация ще бъде елемент от системата "бонус-малус" и по този начин изрядните водачи ще плащат по-малко за застраховката в сравнение с нарушителите.
Наредбата също така предвижда всяка издадена застрахователна полица да влиза автоматично в реално време в регистър на Гаранционния фонд, до който достъп ще имат МВР и КФН.
По този начин МВР ще разполага с информация в реално време за сключените полици.
С наредбата се урежда и поддържането на регистър на предявените и изплатените претенции и регистър по застраховка "Гражданска отговорност" на автомобилистите и по застраховка "Автокаско", с което КФН ще може да проследява по електронен път всяка заведена претенция.
Чрез регистъра на претенциите КФН ще осъществява и постоянен контрол дали застрахователите разполагат с достатъчни резерви да изплащат обезщетения по автомобилни застраховки, които заедно формират над 70% от пазара на застрахователни услуги.


authors:
Теодора Драгоева
Дек
По Публикацията Работи

title: Най-красивите звезди на червения килим за 2016-а

maintext:
През изминаващата 2016-а година имаше десетки и дори стотици събития, които събраха най-горещите и обичани звезди от света на киното, музиката и модата на червения килим.
Някои от тях наистина направиха много силно впечатление не само с невероятния си избор на тоалет, но и с класата и грацията, с която позираха пред фотографите.
Един от най-ярките (буквално и преносно) образи на червения килим, които се запечатиха в съзнанието на феновете, може би ще остане прекрасната Бела Хадид.
Сексапилната красавица засенчи всички знаменитости на 69-ия Филмов фестивал в Кан. По-малката сестра на супермодела Джиджи Хадид се появи в дълга аленочервена рокля с дълбока цепка, която показваше всеки сантиметър от стройните ѝ крака.
Зашеметяващият копринен тоалет на брюнетката Бела беше дело на модна къща Alexandre Vauthier Haute Couture, a сандалите ѝ бяха на дизайнера Giuseppe Zanotti.
Вижте в галерията нa Тialoto.bg кои са другите известни дами, които омагьосаха през 2016-а фенове и фотографи на червения килим.


authors:
Вера К. Александрова
Дек
По Публикацията Работи

description:
Телата на издирвани баща и син от родопското село Брусино бяха открити днес край село Покрован, община Ивайловград.
 Това съобщи БТА, цитирайки пресцентъра на МВР.
 В момента се извършват огледи.
 Ус

title: Откриха телата на издирвани баща и син в Родопите

maintext:
Телата на издирвани баща и син от родопското село Брусино бяха открити днес край село Покрован, община Ивайловград.
Това съобщи БТА, цитирайки пресцентъра на МВР.
Още по темата Баща и син изчезнаха в Родопите. Отвличане? 23 дек 2016 14:44 2
В момента се извършват огледи.
Установява се самоличността на починалите, както и причините, довели до смъртта им, допълниха от пресцентъра.
Както Dnes.bg писа бащата и синът изчезнаха на 17 декември. Те са от село Брусино, което се намира на около 10 километра от Покрован, където са открити.
В неизвестност е и трети мъж от съседната община Крумовград.


authors:
Михаела Лазарова
Обновена
Дек
По Публикацията Работи

title: Храни и напитки, причиняващи диария

maintext:
Диария може да се предизвика не само от стомашно-чревни вируси. За съжаление някои храни също могат да допринесат за разстройване на червата. Ако са и в комбинация с неподходяща група храни, които сме яли преди или след това, положението може да стане наистина неприятно.
Кои са храните, които биха могли да предизвикат диария, дори при най-рядко страдащите от подобни проблеми?
Кафе
Кафето е не само диуретик. То може да провокира и диария. Киселинните съединения в кафето биха могли да разстроят чревната флора и да я стимулират да работи по-бързо. Това се отразява на изпражненията, които стават воднисти и слузести.
Изкуствени добавки
Много от изкуствените добавки, използвани в хранително-вкусовата промишленост предизвикват диария. Заместителите на захарта най-често са сред причинителите на разстройство на червата. Аспартамът, сукралозата и сорбитолът са най-големите виновници за този дискомфорт. Избягвайте ги.
Повече по темата може да прочетете в Az-jenata.bg


authors:
Мартин Иванов
Обновена
Дек
По Публикацията Работи

title: 4 български компании продължават към финала на Chivas The Venture България

maintext:
Четири стартиращи компании с кауза бяха избрани от журито на конкурса Chivas The Venture да продължат в надпреварата към българския финал на състезанието. Състезанието за стартиращи компании с кауза Chivas The Venture вече трета година дава възможност на български участници да представят своя бизнес пред общност от инвеститори и да се състезават за част от наградния фонд от 1 млн долара. Тази година в The Venture се включват бизнеси с кауза от 32 държави на шест континента.
Кои са отличените компании?
Проектът Sea Harmony развива собствен патент за вертикални ферми за миди Pisa Reef. Това е възможност да се развива морски бизнес с ниска първоначална инвестиция и добра възвращаемост, която възстановява екологичния баланс в крайбрежните води. Вертикалните ферми Pisa Reef помагат да се обживят т.нар. „мъртви зони“ в моретата и океаните, получени от битово замърсяване на водата, ерозия и използване на химикали, като създават отново изгубената хранителна верига: планктон, миди, риби, скариди, а зелените води отново имат шанс да станат кристално чисти. Фермите вече имат няколко международни награди.
Валентин, Николай и Роман от Stackport са създали системата за незрящи VAST, която използва очила с камера и апликация за смартфон, за да ориентира хората с нарушено зрение във всекидневни ситуации. Проектът вече е получил подкрепа и одобрение от Съюза на слепите в България. „Нашата главна цел е незрящите да имат възможност да развиват кариера, активно да участват в трудовия пазар и да улесним справянето с ежедневните предизвикателства,“ – казват създателите. Те очакват продуктът им да върне на работните места 15% от незрящите. VAST ще им дава възможност да се ориентират по-добре в непознати пространства, да подобрят възможностите си за четене, пазаруване, придвижване.
Cupffee е дългоочакваната нова чаша за кафе. Вафлената чашка, разработена от Мирослав, Младен и Симеон, е вкусна, ядлива, биоразградима и не променя вкуса на кафето. Замърсяването с опаковки за еднократна употреба е огромен световен проблем. Cupffee е много добро решение както за любителите на бисквитката към кафето, така и за околната среда - ако изхвърлите чашката, тя се разгражда за няколко дни. Разработката е отнела 3 години и се очаква в скоро време да бъде пусната в производство. Бизнесът я очаква с нетърпение, както и любителите на "кафе на крак".
Изкуствената фотосинтеза е в основата на проекта на Wasabi Innovations. Темата е от голям интерес за учени и институти в света и в последните 20 години се експериментира усилено за създаване на устойчив модел за изкуствена фотосинтеза. Индранийл Сен използва специални сапунени молекули и сапунен мехур, за да преработи въглеродния двуокис във възобновима енергия с помощта на слънчевата светлина. Проектът е подкрепен от много световни учени и в момента предстои създаването на прототип. В резултат на това бизнес начинание може да бъде революционизирана световната енергийна практика и предоставена възможност за обръщане на климатичните промени в света.
Много разнообразни проекти бяха предадени в платформата Chivas The Venture тази година, коментираха организаторите. Най-много проекти имаше от сферата на технологиите и земеделието. Избраните са с най-голям потенциал за успех според журито и съответно с най-добри възможности да предложат работещо решение за справяне с голям световен проблем.
Финалистът, който ще представя България на глобалния финал на Chivas The Venture и ще се състезава за дял от милионния награден фонд, ще бъде обявен на 16 януари 2017. Заедно с финалистите от другите 31 страни, той ще замине на едноседмично обучение за управление на бизнес в Оксфорд. След това ще може да представи идеята си пред световни бизнес лидери и международното жури на Chivas The Venture. Наградният фонд от $1.000.000 ще бъде разпределен между финалистите, като $250 000 ще бъдат разпределени чрез 5-седмично онлайн гласуване, a останалите $750.000 - от глобално жури между един или повече екипи.
Chivas The Venture – Win The Right Way е глобална инициатива на Chivas Regal, която дава възможност на предприемачи да осъществят бизнес, който създава предпоставка за значима социална промяна.


authors:
Петя Славова
Дек
По Публикацията Работи

title: Пуснаха трейлъра на "Воевода"

maintext:
Готов е трейлърът на най-новия филм на Зорница София - "Воевода". Историята е вдъхновена от разказ на Николай Хайтов и ни запознава с Румена, която изоставя детето и дома си, за да води чета срещу Османската империя.
Вече стана ясно, че няколко месеца преди започване на снимките, актьорите са били част от подготвителен лагер, в който специални треньори са ги въвели във всекидневието на хората от 19 век и са им съдействали да усвоят уменията за оцеляване в гората.
Какво се е случило зад кадър по време на снимките на филма, видяхме в "Хайдушки записи", а ето го и трейлъра на "Воевода".


authors:
Веселин Коларов
Дек
По Публикацията Работи

title: Първо в Gol.bg: Дунав приема Берое в Русе

maintext:
Приятната изненада в Първа лига – Дунав, почти сигурно ще приеме Берое на стадиона в Русе. Това заяви пред Gol.bg треньорът на "драконите" Веселин Великов.
През есента отборът домакинстваше в Разград, защото съоръжението в Малката Виена не покриваше изискванията на БФС за задължително осветление.
"Ремонтите продължават, работи се по стадиона и се прави всичко възможно да е готов в срок. Надяваме се, че до мача с Берое (б.р. - на 18 февруари), всичко ще е завършено и ще приемем съперника в Русе", каза Великов пред нашата медия.
Относно целите на Дунав през пролетта, младият спец заяви: "Място в първата шестица е напълно реалистична. Ако влезем в нея със сигурност няма да изпаднем и ще сме изпълнили основната си задача", добави Великов, а накрая разкри и тайната на доброто представяне на възпитаниците му.
"Резултатите се дължат на много работа и добрия колектив. Да се надяваме, че повече няма да се повтори историята с Антон Огнянов. Дано не се развали колективът заради скандала с него", завърши Великов.
След есенния дял в първенството Дунав е на 6-то място с 28 точки, а 7-ият Ботев има 24 т.


title: БТР-и и автомати в Будапеща след атентата в Берлин

maintext:
Унгарският министър на вътрешните работи Шандор Пинтер нареди силовите служби в страната да бъдат приведени в засилен режим на работа след трагедията на коледен базар в Берлин, съобщи унгарската телевизия М-1, цитирана от ТАСС.
С решение на вътрешното министерство на ключови места в столицата Будапеща - край големите търговски центрове, около министерства и учреждения, както и на големия коледен базар на площад "Вьорьошмарти" - са разположени бронетранспортьори.
Като подкрепление на полицията са изпратени сътрудници на Унгарския център за борба с тероризма (ТЕК), които патрулират по столичните улици в пълно бойно снаряжение и с автомати.
Началникът на главния комисариат на полицията Карой Пап каза, че са взети всички мерки за гарантиране на сигурността на посолствата на Русия и Германия в Будапеща. Засилено полицейско присъствие се наблюдава и на централните площади в други градове.
Според съветника на унгарския премиер по въпросите на сигурността Дьорд Баконди към момента няма данни за планирани терористични атаки, но се прави всичко възможно за предотвратяване на възможни нападения, така че унгарците да посрещнат Коледа в безопасна обстановка.
Испанската национална полиция иска около най-посещаваните зони по време на коледните празници да бъдат разположени патрулни автомобили и заграждения за ограничаване на пътното движение, съобщи агенция Европа прес, цитирана от ТАСС.
Правоохранителните органи са призовали кметствата в различни градове да увеличат мерките за сигурност на места, където се стичат много хора за празниците.
Във вторник министърът на вътрешните работи Хуан Игнасио Соидо Алварес обяви, че след атентата в Берлин министерството е решило да засили мерките за сигурност. Същевременно ведомството запази равнището на терористична заплаха на досегашната четвърта степен (от общо пет), въведена през 2015 г.
/БТА/


title: Да си спечелиш уважение с помощта на зодията

maintext:
Астрологията може да ни изясни типа на поведение, което би ни помогнало да впечатлим даден човек и да спечелим уважението му по-бързо, базирайки се на неговия зодиакален знак.
Ето и как можете да използвате тази информация в своя полза:
Овен
Ще спечелите един Овен веднага, ако му покажете, че сте целеустремен, независим човек, който има интересен живот и извън своя приятелски кръг или интимна връзка.
Телец
Телецът ще се впечатли от вас, ако се държите с него честно и прямо. Телците мразят фалша. Те уважават надеждните хора, които правят всичко с разум и се движат със свое собствено темпо.
Близнаци
Човекът Близнаци ще ви уважава много, ако имате дар слово, ако демонстрирате видимо интелекта си и ако се обличате с вкус и стил. Личностите от този знак оценяват хората по външния им вид.
Рак
Човекът Рак ще се впечатли от вас, ако имате добра репутация. Представителите на този зодиакален знак се очароват от хората, които вече са изградили някакво име в обществото.
Вижте останалите зодии в Tialoto.bg


authors:
Михаела Лазарова
Дек
По Публикацията Работи

title: Участвайте в конкурса на Az-jenata.bg "Празнично ухание в кухнята"

maintext:
Скъпи читатели, в навечерието на коледните и новогодишни празници, имаме удоволствието да ви поканим да участвате в кулинарния конкурс на Az-jenata.bg "Празнично ухание в кухнята".
За да участвате в конкурса, трябва да качите своите любими празнични рецепти, придружени със снимка, продукти и инструкции за приготвяне. Отдайте се на вдъхновението и емоцията от семейните празници и участвайте! Няма ограничения в броя рецепти, които ще качите в конкурса.
Важно условие, което ще ви позволи да споделите вашата рецепта в конкурса е да сте регистриран читател в сайта. Ако все още не сте го направили, следвайте тези лесни стъпки тук.
Ако вече сте регистриран читател, вашата рецепта може да качите тук.
Победител в конкурса ще бъде този читател, чиято рецепта е събрала най-много гласове. За да бъдат избегнати манипулации, всеки регистриран потребител ще има право да гласува само веднъж за конкретна рецепта и неограничен брой пъти за различни рецепти.
Важно! Откраднати рецепти и снимки ще бъдат дисквалифицирани от конкурса.
Ето и наградите:
Тримата участника, събрали най-голям брой гласове ще получат награди – страхотни съдове за фурна и за сервиране. Наградите са: съд за печене, форма за печене, красива поставка за сервиране.
За тези, които са гласували, също сме приготвили страхотни награди. Трима от всички гласували ще бъдат избрани на лотариен принцип и ще спечелят награда.
Тази година сме избрали за награда две прекрасни книги, истинско съкровище за любителите кулинари: Сокове и смутита. 50 лесни рецепти и Йогурт. 50 лесни рецепти, както и една страхотна празнична подложка за печене в комплект с нож.
Конкурсът стартира на 23.12.2016 година и ще приключи на 9.01.2017 година. На 10.01.2017 година ще обявим и печелившите.
Желаем ви успех и вдъхновяващи празници!


title: Човешката глупост - причина за всяко десето свлачище

maintext:
Всяко десето регистрирано свлачище у нас е породено от човешка глупост, коментират експерти пред "Монитор".
Проф. Николай Добрев, зам.-директор на Геологическия институт при БАН, смята, че в 10-15% от случаите за провокиране на свлачищата немалка роля има дейността на хората.
Подобен е случаят с Оряхово, където от недобре изолиран язовир водата прониква в почвата и провокира движението на земните маси.
Според проф. Маргарита Хамова от Висшето строително училище "Л. Каравелов" най-опасни са именно свлачищата, предизвикани от хората.
За пример тя посочи множеството населени места в страната, където има водопровод, но няма канализация и почти винаги отпадните води се изливат направо в земята, което води до преовлажняване на почвите и оттам до предизвикване на свлачище.
По информация на Министерство на регионалното развитие регистрираните свлачища у нас са над 2000. От тях около 60% са в населени места и вилни зони.
Останалите близо 40 на сто от свлачищата също могат да бъдат рискови, но не пряко за живота на хората или за публичната собственост, и се намират основно в земеделски местности и в гористи райони.
България е една от най-силно застрашените от свлачища страни в Европа, обяснява още проф. Николай Добрев от БАН. За това спомагат планинският и хълмист релеф и геоложката среда.
На Стария континент най-засегнатата страна е Италия, много свлачища има също в Чехия, Словакия, на Пиренейския и Скандинавския полуостров.
У нас най-много са нестабилните терени по черноморското крайбрежие – най вече на север от Варна, Дунавският бряг, а също така Родопите и някои части на Предбалкана.
Във връзка с изработването на Националната програма за превенция и ограничаване на свлачищата на територията за периода 2015-2020 г. е направен анализ на разпространението им в страната и дестабилизиращите фактори. Те са категоризирани в 4 групи в зависимост от активността и степента на риск. Направените изчисления показват, че до края на 2020 г. необходимите средства за укрепване са приблизително 892 млн. лв., като около 500 млн. лв. от тях са за най-належащите, поясни проф. Добрев.
В същото време 29 свлачища са определени за укрепване по ОП "Околна среда".
През 2017 година пък Агенция "Пътна инфраструктура" планира да започне работа по укрепването на свлачища, застрашаващи 6 шосета в страната.


authors:
Петя Славова
Дек
По Публикацията Работи

title: Харчим по 80 лв. за ЧНГ в заведение

maintext:
Около 80 лв. трябва да си приготвим, ако искаме да посрещнем Нова година в заведение. Цената включва вечеря от няколкостепенно меню, напитки - алкохол и безалкохолно, както и програма, най-често водена от DJ, пише "Монитор"
Например срещу 80 лв. ресторант в центъра на столицата предлага салата от пресни зеленчуци, студено и топло предястие, приготвени по традиционни рецепти, основно ястие и микс от сушени меса и френски сирена 120 г. В куверта има още десерт, плодове, баница с късметчета, ядки, а напитките са вода 500 мл, безалкохолно 250 мл и алкохол 100 мл.
Доста софийски заведения пък привличат клиенти с оферти за между 80 и 95 лв. Те изкушават клиентите си с жива музика в традиционен фолклорен стил, празнична украса и специални игри.
Броят на ястията често е еднакъв, като при някои има възможност за избор между два вида основни. Сред кувертите се намират и предложения в допълващи 100 мл алкохол с чаша вино.
Над 100 лв. обаче трябва да заделим, ако искаме да си кажем ЧНГ в някой от софийските ресторанти. С набъбването на цената се променя и качеството на офертите. Срещу повече пари заведенията предлагат по-нетрадиционни и разнообразни ястия, както и по-скъп алкохол.
Освен това има и предложения за отстъпки за деца. Възможности за избор има не само между няколко вида основно ясни, но и клиентите могат да посочат от няколко различни предложения на топло и студено предястие и салати. В повечето случаи кувертите включват неограничена консумацията от бара, а напитките най-често са вносни.
Все пак заведенията масово предлагат 4- или 5-степенни менюта. В тях влизат салата, предястия, основна вечеря, плато със студени мезета и десерт. Всички обаче включват в кувертите си традиционната новогодишна баница с късмети, както и шампанско, с което да се посрещне новата година.
Близо 200 хил. чужденци се очакват у нас за празниците, показва данни на Министерство на туризма. По информацията им по време на Коледа и Нова година у нас ще има с около 7-8 на сто повече гости. Традиционно най-много посетители идват от Сърби, Румъния, Гърция и Великобритания, посочват още от ведомството.
Част то туристите, които идват от тези страни, съчетават ски почивката си с честването на празниците в родните зимни курорти, като по този начин се удължава престоят им, обясняват още от министерството. Общо през декември се предвижда у нас да дойдат над 450 хил. посетители от чужбина.
Около 400 хил. българи се очаква да тръгнат на път по празниците. Част от тях ще отидат при роднини и приятели, а други - на почивка. Прогнозите са около 150 хил. нашенци да посрещнат Коледа и Нова година зад граница. Най-предпочитани са близки дестинации, като съседните балкански държави, а традиционно голяма част от нашенците ще пътуват за Гърция.


authors:
Петя Славова
Дек
По Публикацията Работи

title: Асен Блатечки режисира Майкъл Медсън в "Бензин"

maintext:
"Много екшън, скорости и любов могат да очакват зрителите в най-новия български филм "Бензин", разказа Асен Блатечки.
Актьорът сподели подробности за своя режисьорски дебют, който съвпада и с голямата му страст – високите скорости, съобщава Нова тв.
Подробности за съвместната си работа с Блатечки разказа и режисьорът Катерина Горанова. В зрелищните каскади и страстни сцени зрителите ще видят Асен Блатечки, Калин Врачански, Пламен Манасиев, Снежана Макавеева, както и звездата от "Глутница кучета" Майкъл Медсън.
Най-новият български филм е с премиера през пролетта на 2017 година. Филмът се сравнява с "Бързи и яростни", но според Блатечки българската история е по-стойностна. "Не може да се мерим с техните коли и пари, но може да се борим с креативност, чувственост и емоции.


authors:
Анна Дантева
Дек
Автор

title: Как да се преборим с празничното напрежение?

maintext:
Периодът около коледните и новогодишни празници, освен с трепет и вълнение, обикновено е изпълнен и с много стрес. Тогава е важно да знаем по какъв начин ефективно можем да се освободим от напрежението, за да прекараме пълноценна почивка с близките и любими хора.
Дълбоката медитация е такъв метод, с чиято помощ може да "пренасочим" сетивата си, за да преживеем емоциите по нов начин. Така се освобождава тревожността и депресията. Когато се съсредоточим върху гледките и звуците наоколо, вместо върху източниците на стрес, преживяването се променя и се отнема поне част от негативната енергия.
В този сезон има много начини да включим дълбоката медитация в ежедневието си...
1. Полъх от коледното дръвче
Коледното дръвче има особен аромат, който обикновено действа успокояващо. Когато почувстваме, че стресът ни завладява, може да се фокусираме върху миризмата на игличките и кората на дръвчето.
2. Разходка
Студеният въздух, който нахлува в белия дроб, предизвиква различно усещане, в сравнение с топлия. Напрежението може да се облекчи дори и само с една разходка – важното е да вдишваме дълбоко и да обърнем внимание на начина, по който въздухът се "влива" в организма и после го напуска.
Можем също така да броим вдишванията или броя на окичените с коледна украса къщи, покрай които минаваме.
3. Коледната напитка
За да се избавим от студените температури отвън, е препоръчително да приготвим топъл чай с канела, мента и индийско орехче например. Докато консумираме, следва да се съсредоточим върху вкуса на топлата напитка и да проследим с ум начина, по който тя попада в стомаха, заедно със загряването на ръцете.


authors:
Елка Василева
Обновена
Дек
По Публикацията Работи

title: Открити са над 1500 отломки от разбилия се Ту-154

maintext:
Над 1500 отломки от самолета Ту-154 на руското министерство на отбраната са открити на мястото на катастрофата в Черно море. Това съобщи източник от силовите структури, предаде ТАСС.
Намерени са общо "1547 фрагмента и отломки от самолета, около една трета - 567, са извадени на повърхността", уточни събеседникът на агенцията.
Според оперативния щаб спасителите са открили до момента 15 тела и 223 части от тела на загинали - 92-мата души на борда на машината, катастрофирала на 25 декември край Сочи. Тринайсет от телата са доставени в Москва.
Двете черни кутии, разположени в опашната част на самолета - т. нар. параметрични самописци, още не са извадени от водата, уточни източникът. По-рано бе открит и доставен в Москва самописецът, регистриращ разговорите в кабината.
Източник, близък до разследването, съобщи по-рано за ТАСС, че проучването на записите може да трае до няколко седмици в зависимост от състоянието на лентата.
Следственият комитет на Русия образува наказателно производство във връзка с катастрофата, съобщи по-рано говорителката на федералното следствие Светлана Петренко.
/БТА/


authors:
Златко Желев
Дек
По Публикацията Работи

title: Голям Сечко започва слънчев, а завършва мразовит

maintext:
Най-ниските температури през идния януари ще бъдат между минус 12° и минус 7˚, а най-високите - между 10° и 15˚С. Такава е прогнозата за времето на Националния институт по метеорология и хидрология към БАН.
Месечната сума на валежите ще бъде около нормата, която е между 30 и 60 л/кв.м, в планините и най-южните райони – между 60 и 110 л/кв.м.
Синоптиците твърдят, че месецът ще започне със слънчево време. Отначало ще е и студено, но бързо ще се затопли. Към 3-и ще се заоблачи и ще започнат валежи, които с понижението на температурите, навсякъде ще преминат в сняг.
През периода 4-7-и януари ще бъде променливо, ще има и превалявания, предимно от сняг. Впоследствие вероятността за валежи е по-малка, но температурите ще се понижат още.
През първите дни от второто десетдневие отново ще има условия за валежи, предимно от сняг. След слабо и краткотрайно затопляне в началото на десетдневието, температурите ще се понижават. Около 15-и ще е сравнително студено, но валежите временно ще спрат. През втората половина от десетдневието температурите относително ще се повишат. Вероятност за валеж има около 17-и.
Последните десетни дни от януари ще преобладава облачно време, но без съществени валежи. Температурите ще останат по-ниски от обичайните.
Синоптиците прогнозират, че идния януари се очаква средната месечна температура да бъде под нормата, която в Северна България и високите полета е между минус 2 и 1°, по Черноморието, в Горнотракийската низина и долината на р. Струма – от 1 до 3° а в планинските райони – между минус 7 и минус 3°.


title: 2016-а - трудната година за жените лидерки по цял свят

maintext:
2016 година беше трудна за жените лидери. Процедурите по импийчмънт по принцип са рядкост, но тази година имаше две срещу президентки на страни от групата на 20-те най-развити икономики в света (Г-20) - Бразилия и Южна Корея.
На 9 декември южнокорейският парламент гласува за отстраняване на Пак Гън Хе заради скандал с нейна приятелка, която се е месила в държавните дела и използвала връзките си с президентката, за да изнудва десетки южнокорейски компании да преведат десетки милиони долари на нейни фондации. Разследващите скандала смятат, че Пак е била наясно с тази търговия с влияние. Сега тя очаква решението на Конституционния съд дали импийчмънтът й е в съответствие с конституцията. Това може да отнеме 180 дни. До отстраняването на Пак се стигна след месеци на масови демонстрации в Сеул и други градове.
Скандалът с нейната приближена обаче беше капката, която преля чашата на търпението на южнокорейците. През последните години недоволството им от Пак, дошла на власт през 2013 г., се засилваше. През годините на нейното управление зачестиха преследванията на журналисти и на вестници, публикували критични статии за президентката и за хора от обкръжението й.
За първи път от 1958 г. в Южна Корея беше разпусната партия (с 5 депутати в парламента) по подозрения, че симпатизира на Северна Корея, а председателят на Корейската конфедерация на синдикатите беше осъден на 5 години затвор за организирането на антиправителствени протести. Всичко това поражда съмнения дали Южна Корея не е на път да се превърне в диктатура, написа "Форин полиси". Южнокорейците не простиха и действията на Пак по време на трагедията с потъналия през 2014 г. ферибот с ученици, когато тя закъсня с реакцията си със 7 часа, защото според твърденията била на козметични процедури.
В края на август Сенатът на Бразилия гласува импийчмънт на президентката Дилма Русеф, защото наредила заемането на пари от държавни банки за закърпване на дупките в бюджета през 2014 и 2015 г. Средствата в размер на милиарди долари след това са били върнати на банките, но чрез този метод управляващите прикрили действителното състояние на държавните финанси. Русеф определи импийчмънта като преврат, целящ да сложи край на 12-годишното управление на Партията на трудещите се (ПТ) и каза, че практиката, заради която е отстранена, е била прилагана и от предходните правителства.
Импийчмънтът на "Нашето момиче" стана в момент, в който недоволството на народа от нея бе рекордно високо. В началото на първия си мандат Русеф се ползваше с до 80-процентова подкрепа, като хората й се възхищаваха заради нейния дух на боец, оцелял от мъченията на диктатура и спечелил битката с рака. С влошаването на икономическото състояние на Бразилия обаче рейтингът на президентката започна да спада. Сега бразилската икономика е в най-тежката рецесия от 30 години. През годините на влошаване на икономическото си здраве Бразилия бе домакин на две спортни прояви от световна величина - Мондиала през 2014 г. и летните олимпийски игри в Рио през август. Парадоксално, след като бразилците ликуваха заради двойното домакинство, ентусиазмът им се охлади и дори се стигна до протести срещу строителството на скъпи спортни съоръжения, докато състоянието на пътищата, общественият транспорт и здравеопазването се влошава.
При икономическа криза обикновено хората обвиняват управляващите. Но в случая с бразилската икономика не бива да се забравя, че тя е зависима от търговията със суровини, от износа към Китай и Европейския съюз. Когато цените на суровините спаднаха, китайската икономика се забави и износът към ЕС намаля, това се отрази и на бразилската икономика, управлявана в този момент от правителството на Русеф.
Към негативите на управлението на президентката се добавя и високата престъпност в страната. Според публикувано наскоро изследване през последните 5 години в Бразилия са били убити повече хора, отколкото през 5-те години на война в Сирия.
Управлението на Русеф беше разтърсено и от скандала с гигантската корупционна схема на Петробраз, по която държавният петролен гигант възлагал договори за обществени поръчки на картел от строителни компании посредством манипулирани търгове, като към стойността на сделките били добавяни между 1 и 5 процента, които били изплащани на ръководни кадри в компанията и на политически фигури и партии за техните предизборни кампании.
В схемата се оказаха замесени водещи политици, сред които политическият ментор на Дилма Русеф - бившият президент Луиз Инасио Лула да Сила и председателите на двете камари на Конгреса, Едуардо Куня на Камарата на депутатите и Ренан Калейрос на Сената. Твърди се, че самата Русеф не се е облагодетелствала лично от схемата, но е била наясно с нея, тъй като през годините е оглавявала министерството на енергетиката и минното дело, под шапката на което е Петробраз, а след това - и административния съвет на компанията.
Процедурата за импийчмънт на Русеф заради скандала бе задействана от Куня, който е член на доскорошният й коалиционен партньор, партията Бразилско демократично движение (БДД). Когато Куня беше обвинен, че се е облагодетелствал от схемата Петробраз, ПТ не направи нищо, за да го защити, и той решил да си отмъсти чрез политическата екзекуция на президентката.
След отстраняването на Русеф скандалът обещава да се разрасне, тъй като най-голямата строителна компания в Бразилия, Одебрехт, сключи рекордно споразумение за сътрудничество с разследващите в размер на 2 милиарда долара, разкритията от което може да засегнат до 130 политически представители. Наяве излезе и нова корупционна схема, след като строителният гигант Андради Гутиериз призна, че е участвал в картел за манипулиране на търгове за възлагане на обществени поръчки за строителството или ремонта на стадиони за Мондиала. В картела били същите строителни компании, замесени в корупционната схема на Петробраз.
След отстраняването на президентката народното недоволство в Бразилия не намалява заради непопулярните мерки на правителството на нейния наследник Мишел Темер. Самата Русеф, след като за известно се оттегли от светлините на прожекторите, неотдавна оглави мозъчен тръст, което показва, че тя започва да надига глава.
През 2016 г. германският канцлер Ангела Меркел осъзна, както написа американският вестник "Вашингтон пост", че добрите намерения не винаги са добра политика и че, както написа френският "Либерасион", в отговор на протегнатата ръка човек може да получи плесница. Година след като Меркел отвори вратите на Германия за бежанците и германците на първо време приветстваха това решение, тя призна, че страната й не е била добре подготвена за последвалия миграционния потоп.
Тази година в Германия дойдоха по-малко мигранти, защото страните по т. нар. Балкански път се събраха, без Германия и Гърция, и решиха на своя глава да го затворят. Заради миграционния потоп в Европа започнаха да се строят всевъзможни огради, а на места в Шенгенската зона бе върнат отново граничният контрол. Сключено бе и споразумение между ЕС и Турция за спиране на миграционния поток в замяна на милиарди евро и Меркел беше един от архитектите на тази сделка.
Тази година германците видяха негативните страни на политиката на отворените врати - посегателствата на мигранти срещу жени в новогодишната нощ в Кьолн, на които германската полиция не успя да реагира адекватно; осуетени планове за атентати от страна на хора, кандидатствали за убежище; нападения, извършени от радикализирани хора, дошли в Германия като бежанци. Последният случай, който потресе страната, беше изнасилването и убийството от афганистанец на студентка по медицина, дъщеря на европейски чиновник и доброволка в бежански центрове.
Разследването на мрежата, извършила терористичните нападения в Париж и Брюксел, пък показа, че някои от лицата в нея са влезли в Европа с потока от мигранти. Всичко това доведе до разделение сред германското общество, до все повече ксенофобия и до възход на партията Алтернатива за Германия /АГ/, която освен евроскептичната карта разигра и антимигрантската. Рейтингът на партията на Меркел Християндемократически съюз /ХДС/ спадна до 33 процента и тя беше наказана на изборите в 5 германски провинции, докато АГ успя да вкара за първи път депутати във всички тези 5 провинциални парламента. Преди броени дни Меркел беше преизбрана за лидер на ХДС и обяви, че ще кандидатира за четвърти канцлерски мандат. Тя втвърди и риториката по миграционния въпрос, като каза, че не всеки дошъл в Германия ще остане.
Проблемите на Меркел през 2016 г. не бяха свързани само с миграцията. Фронтът срещу Русия става все по-крехък не само в ЕС, но и в самата Германия. Баварският премиер Хорст Зеехофер от традиционния провинциален съюзник на Меркел, Християнсоциалния съюз (ХСС), и германският вицеканцлер социалдемократ Зигмар Габриел се срещнаха тази година с Владимир Путин и заговориха за привличане на Русия към решаване на най-острите проблеми в света.
В Европа освен това се засилват настроенията срещу ЕС. Самият съюз започва да изглежда като клуб, съставен от подклубове - на Вишеградската четворка, отхвърляща диктата на Брюксел; на южните страни от еврозоната, негодуващи все повече срещу политиката на строги икономии; на държавите, неодобряващи миграционната сделка с Турция, която при всеки упрек, че нарушава човешките права или не изпълнява критериите за членство в ЕС, заплашва да отвори границите за мигрантите.
Годината бе трудна за Меркел, защото тя загуби и доста свои партньори на световната сцена. Мандатът на американския президент Барак Обама изтича и тя ще трябва от догодина да води диалог с труден събеседник като Доналд Тръмп. Премиерите на Великобритания и Италия - Дейвид Камерън и Матео Ренци, станаха жертви на протестни национални вотове, а френският президент Франсоа Оланд, чийто рейтинг се срина, реши да не се бори за преизбиране.
През 2016 г. " Желязната дама" Тереза Мей стана премиер на Великобритания, след като 6 години компетентно управляваше огромно вътрешно ведомство, отговарящо за контратероризма, полицията, имиграцията, граничния контрол и за борбата с наркотрафика. Парадоксалното е, че Мей би била събеседникът, от когото сега има нужда Ангела Меркел - строг лидер работохолик, умеещ да постига компромис, когато е нужно. За жалост през 2016 г. Мей и Меркел се озоваха от двете страни на фронтовата линия, наречена Brexit.
За Мей годината бе трудна, защото тя се нагърби с тежката мисия да поведе преговорите по излизането на Великобритания от Европейския съюз, въпреки че не беше сред привържениците на Brexit-а и до неотдавна твърдеше, че от гледна точка на икономиката и сигурността членството в ЕС носи предимства за страната. Наскоро изтекъл в медиите документ показа, че 5 месеца след като стана премиер, Мей все още няма стратегия за Brexit-а. Досега Великобритания, въпреки членството си в ЕС, странеше от някои общи сфери, като Шенген и еврото. След Brexit-а страната ще се стреми към отделни споразумения със съюза в областите, в които това й се струва изгодно, прогнозира изданието "Спектейтър".
В началото на годината много медии прогнозираха, че в нейния край три от най-големите икономики в света ще бъдат оглавявани от жени - Германия, Великобритания и Съединените щати. Те познаха за първите две, но не и за САЩ, където се очакваше Хилари Клинтън да бъде избрана за президент през ноември. Изборите обаче бяха спечелени от Тръмп и загубата на Клинтън беше тежък удар за женското лидерство.
Мнозина смятаха, че победата й е в кърпа вързана предвид нейния конкурент, известен със своите непремерени, скандални и крайни изказвания и с непоследователните си позиции. Очевидно избирателите в САЩ обаче решиха, че Клинтън не въплъщава духа на промяната и не говори на езика на народа. Те решиха, че искат нещо ново, чрез което да покажат, че им е писнало от политическите кланове и от върхушката.
В началото на годината мнозина предвиждаха и че жена от Източна Европа ще бъде избрана начело на ООН. И тук прогнозите не се сбъднаха. Непоследователни национални ходове, липсата на регионален консенсус и непрозрачността на един привидно прозрачен изборен процес доведоха до това, че вместо кандидатка от Източна Европа за генерален секретар беше избран единственият претендент от Западна Европа. Остава надеждата, че Антониу Гутериш, който доскоро беше върховен комисар на ООН за бежанците, ще съумее като генерален секретар на световната организация да се пребори с най-тежката миграционна криза от края Втората световна война. А за онези, които се надяваха източноевропейка да заеме висш пост отвъд Атлантическия океан, остава утехата, че словенката Мелания Тръмп ще е новата първа дама на САЩ.
/БТА/


authors:
Боряна Павлова
Дек
По Публикацията Работи

title: Трус от 5,6 по Рихтер разбуди Северна България

maintext:
Трус с магнитуд от 5,6 по Рихтер е бил регистриран тази нощ в 1:20 часа в района на Вранча, Румъния.
По данни на Европейския сеизмологичен център епицентърът е на 154 км северно от Букурещ, на 100 км дълбочина.
Трусът е усетен и у нас, основно по високите етажи на населените места в Северна България, съобщиха за БНР от Националния институт по геофизика към БАН.
Дежурният сеизмолог Илияна Попова успокои, че земетресения с подобна сила нямат разрушителен ефект. По думите й земетресенията във Вранча обичайно се усещат на обширна територия, заради голямата дълбочина на епицентъра.
По данни на Европейския сеизмологичен институт земния трус е с магнитуд 5,6 по Рихтер и е бил усетен в Румъния, Молдова и Източна Турция. По данни на Института епицентърът е бил на 142 км източно от столицата на Румъния Букурещ.


authors:
Красимир Ангелов
Дек
По Публикацията Работи

title: Иванчева отговори: Обвиненията срещу мен са лъжа!

maintext:
Тиражираните публикации, че след избора ми за кмет на район "Младост" не съм извършила необходимите действия, за да прекратя дейността ми, извършвана в частна фирма, са абсолютна лъжа. Това заяви новият кмет на столичния район "Младост" Десислава Иванчева в своя позиция до медиите.
"Прехвърлих фирмата си още на 22 ноември, преди встъпването ми в длъжност и далеч преди законоустановения срок", категорична бе Иванчева и продължава:
“Разбирам, че председателят на Столичния общински съвет е направил внушението, че едва днес е направено прехвърлянето на фирмата ми. Това са абсурдни твърдения и още преди дни е информиран г-н Герджиков с приложени копия на документите, доказващи, че прехвърлянето се е случило на 22.11.2016 г."
По думите на кметицата на "Младост" "днешната атака от страна на ГЕРБ срещу мен очевидно показва, че те не могат да преживеят загубата".
"Ние категорично показваме, че имаме намерение да спазим ангажиментите си и да се борим против презастрояването на Младост и с това нарушаваме много интереси, които търсят начин да ни преборят. Няма да го позволим", завършва своята позиция Иванчева, която споделя, че очаква извинение от Елен Герджиков и ГЕРБ, или в противен случай "съм принудена да защитя доброто си име и в съда".


authors:
Александър Попов
Обновена
Дек
По Публикацията Работи

title: Ръце свободни, предмет виси. Еротика ли е да я опишеш?

maintext:
На пръв поглед снимките изглеждат сякаш са извадени от страниците на лъскаво модно списание. То не са шикозни тоалети, изящни кройки и цветни нюанси. Представени от Ким Анами на редица екзотични места и туристически дестинации.
Но идва и вторият поглед и някои могат да се шокират. Защото Мис Анами влиза в ролята на нещо като подемен кран на предмети, които се държат единствено от... вагината й.
Накратко казано, Ким може да бъде оприличена на нещо като еротичен щангист. За да постигне тези висини тя е тренирала над 20 години своите интимни мускули.
Наскоро тя се впуснала в околосветска обиколка, за да се изфука с уникалния си талант. Каузата? Да събаря бариери и предразсъдъци.
"Голяма част от работата ми е свързана с това да счупя сексуалните бариери, да се говори открито и без притеснение. целта ми е да се насърча жените да развият тазовите мускули, за да се подобри тяхното здраве", обяснява Анами пред "Daily Mail".
Снимките са тематични. Например в Мароко тя държи гърне с ума чай, а на площада Сан Марко във Венеция между краката й виси полилей. Сред другите предмети се открояват ваза, ветрило, тиква, дори и бурканче с песто.
Вижте нейния еротичен проект в галерията ни тук


authors:
Анна Дантева
Дек
По Публикацията Работи

title: Какво показват промените по ноктите за здравето?

maintext:
Ноктите ни далеч не служат само за декорация. Те защитават пръстите, от значение са за нашата сръчност, но могат и да дадат информация и за здравето на организма.
Ноктите израстват от нокътния матрикс, който се намира точно под кожичките на нокътя. Матриксът постоянно образува нови клетки, като всеки нов слой от тях избутва стария.
Когато се наблюдава промяна по отношение на растежа или на цвета на ноктите, това обикновено означава, че има проблем с нокътния матрикс или с околната тъкан.
Така например, наличието на дълбоки набраздени хоризонтални линии, в близост до кожичките на нокътя, обикновено означава, че нокътният матрикс е спрял формирането на нови клетки. Вероятна причина за това е липса на достатъчно хранителни вещества в кръвообращението.
То често е признак за инфекция или по-сериозно заболяване на организма. В тези случаи притокът на хранителни вещества се пренасочва от функциите с по-малък приоритет към тези, които са жизненоважни.


authors:
Вера К. Александрова
Обновена
Дек
По Публикацията Работи

title: Мирела Демирева - спортист №1 за 2016 година!

maintext:
Мирела Демирева спечели приза Спортист на годината на България.
Родната лекоатлетка направи така, че да прослави родината ни, след като спечели сребърен медал във високия скок на Игрите в Рио Де Жанейро през лятото, пише gol.bg.
Припомняме, че Демирева успя да спечели среброто в Рио с най-добър опит от 197 сантиметра, а в класацията тя остави зад себе си Елица Янкова, който взе бронза на игрите при борба свободен стил в категория до 48 килограма.
„Първо искам да благодаря на всички спортисти и деятели тук. Благодарна съм, че ми бе даден шанс да вървя по своя път. За мен е чест да съм тук. Много хора имат принос към всичко, което ми се случва сега. Искам да благодаря и на себе си, че запазих куража, продължих да се боря и не загубих вяра в себе си. Смятам, че съм доказателство, че когато на човек му бъде даден шанс, той може да постигне мечтите си”, сподели развълнуваната Мирела Демирева.
Вижте и челната десетка за Спортист на годината:
1. Мирела Демирева (лека атлетика)
2. Eлица Янкова (борба)
3. Радослав Янков (сноуборд)
4. Ивет Лалова (лека атлетика)
5. Григор Димитров (тенис на корт)
6. Кубрат Пулев (бокс)
7. Боян Петров (алпинизъм)
8. Станимира Петрова (бокс)
9. Александър Везенков (баскетбол)
10. Цветана Пиронкова (тенис на корт)
Още спортни новини четете в gol.bg


authors:
Екип На Bloomberg
Дек
По Публикацията Работи

maintext:
България е в световната 7-ца по износ на оръжие за страните извън Европа и развитите индустриални региони, обяви бившият министър на отбраната Бойко Ноев в ефира на Blooomberg TV Bulgaria.
По думите му България спазва стриктно правилата за производство и търговия с оръжие и стоки с двойна употреба.
Бившият министър на отбраната коментира и въпроса с намереното българско оръжие в складове на бунтовници в сирийския град Алепо.
"Зад искането за признаване на лицензи стои нещо друго. България е конкурент на Русия на няколко важни пазара - в Азия и Африка, където българските производители печелят търгове и изпреварват руснаците с качеството и цена", обясни той.
През 2015 България е изнесла $750 млн. продукция, коментира още той. 20 хил. души са активно заети в областта на военна индустрия.
Вижте повече във видеото на Bloomberg TV Bulgaria


title: За година: Командировъчните на депутатите гонят милион

maintext:
880 000 лева за командировки зад граница – толкова е платило Народното събрание за пътуванията на депутатите в чужбина през отиващата си година.
Данните са от официална справка, предоставена на Нова тв от парламента - по Закона за достъп до обществена информация.
Командировъчните разходи на депутатите в чужбина са на обща стойност 546 000 лева. За самолетни билети пък са платени 338 000 лева.
Изненадващо обаче общата сума за пътешествията надхвърля със съвсем малко харчовете на парламента за ток, вода и отопление. Те са стрували цели 685 000 лева.
Половин милион са платени за представителни разходи на парламентарните ръководители.
А автомобилите на Народното събрание са изминали до избирателните райони на депутатите и обратно впечатляващите 1 милион и 200 хиляди километра.


title: Посланикът на Гърция в Бразилия е в неизвестност

maintext:
Колата на посланика на Гърция в Бразилия, който е в неизвестност от няколко дни, бе намерена в Рио. В нея бе открит обгорен труп, предаде ТАСС, като се позова на бразилската телевизия Глобо.
Тленните останки са пратени в лаборатория за експертиза.
Посланик Кириакос Амиридис е видян за последно в понеделник вечерта. Тогава той е напуснал дома на приятели на неговата съпруга - бразилка. Жилището се намирало в бедно предградие на Рио, известно с проявите на насилие, съобщи полицията.
Амиридис започва кариерата си като дипломат през 1985 г. в Атина, а през януари на настоящата година той зае поста посланик в Бразилия. Амиридис е бил посланик на Гърция в Либия и е заемал длъжността консул в Рио де Жанейро в периода 2001 - 2004 г.
Той пребивава по принцип в столицата на Бразилия, но е бил отпуск до 9 януари и отишъл в Рио за коледните и новогодишните празници, пише БТА.


authors:
Василия Пейчева
Дек
По Публикацията Работи

title: Пожар пламна в столичния квартал "Банишора"

maintext:
Пожар гори в жилищна сграда в столичния квартал "Банишора", съобщи говорителят на "Пожарна безопасност и защита на населението" пред "Фокус".
Огънят е пламнал преди около половин час.
Няма пострадали при инцидента.
На място има три пожарни автомобила.


title: Два тона фураж изгоряха в добричко село

maintext:
Около два тона фураж и 450 бали слама и люцерна са унищожени при пожар в добричкото село Загорци, съобщават от Областната дирекция на МВР.
Огънят е пламнал в частен имот. При пожара са изгорели и около 90 квадратни метра от покрива на постройка.
Инцидентът е възникнал поради небрежност при паленето на огън на открито.


authors:
Петя Славова
Обновена
Дек
По Публикацията Работи

title: С концерт почитат паметта на загиналите от Александровския хор

maintext:
Планиран за януари следващата година концерт на Александровския военен хор в Международния дом на музиката в Москва ще бъде посветен на жертвите на самолетната катастрофа край Сочи, Русия, предаде ТАСС.
Прессекретарката Олга Кузмина съобщава, че планираният за 26 януари следващата година концерт няма да бъде отменен. Проявата ще се състои и с нея ще бъде почетена паметта на жертвите в самолетната катастрофа, пише БТА.
Очаква се в концерта да участват малцината солисти на Александровския военен хор, които не са били на борда на разбилия се самолет Ту-154. Останалите членове на ансамбъла и художественият му ръководител Валерий Халилов загинаха при инцидента.
Междувременно ТАСС съобщи, че военното министерство на Русия е взело решение Военно-музикалното училище в Москва да бъде кръстено на името на Валерий Халилов.
ТАСС съобщава също, че културното министерство на страната обсъжда с Руското военно-историческо общество идеята за поставяне на паметна плоча в Москва с имената на загиналите в самолетната катастрофа членове на Александровския военен хор.


title: Новият ансамбъл поема щафетата от златните момичета

maintext:
Мария Спасова, Галатея Герова, Вая Драганова, Лидия Василева, Биляна Писова, Биляна Везирска и Бояна Гелова - това са момичетата от ансамбъла ни по художествена гимнастика.
Пет от грациите са в основния състав, а другите две са резерви, които са готови във всеки един момент да заместят контузено или болно момиче.
Девойките се подготвят за новия сезон, в който ще участват на четири състезания от Световната купа и на Европейско първенство в Будапеща.
Момичетата ще играят на фона на музика от Cirque du Soleil, ще са включени и малко афринаски и латино мотиви, както и по-елегантна част.
Целта, която е поставена от треньорите, е медал от надпреварата на Стария континент.
Ето какво още разказа за работата с малките грации, старши треньорът на тима - Мария Кънчева.


authors:
Александър Попов
Дек
По Публикацията Работи

title: Мъж халоса пума, за да спаси кучето си

maintext:
Срещата на канадец с приятел на кафе в гр. Уайткорт приключи със сбиване с дива пума, която нападна кучето му, съобщава БТА.
"Пуснах я за малко навън да си свърши работата и след няма и 30 секунди тя започна да скимти - разказа 31-годишният Уилям Гиб. - Излязох да видя какво става и нещо се беше усукало около нея - дори не разбрах какво беше. Отидох при тях и го ударих по главата. Оказа се, че е пума".
Хъскито Саша се гърчело от болка. Уилям Гиб ударил още веднъж пумата, след това викал и замахвал заплашително към нея, опитвайки се да я държи настрани. Кучето успяло да стигне до близката църква.
Повиканите на помощ полицаи се учудили на смелостта и бързата реакция на Уилям Гиб. Те не препоръчват на никого ръкопашен бой с пума, но са категорични, че той е спасил кучето си.
Саша веднага била отведена при ветеринар. Тя има рани по врата и корема. Направили са й няколко шева, но макар и да я боли, опасност за живота й няма.


authors:
Мария Нестерова
Дек
По Публикацията Работи

title: Разкритие: Сноудън бил в тесен контакт с руското разузнаване

maintext:
Бившият сътрудник на американската Агенция за национална сигурност (АНС) Едуард Сноудън "е имал и продължава да има контакти" с руските разузнавателни служби. Това се казва в разсекретени части от доклад на комисията по разузнаването към Камарата на представителите на Конгреса на САЩ, предаде Ройтерс.
Според публикувания материал Пентагонът е установил 13 неоповестени въпроса, свързани с повишен риск за сигурността, възникнали в резултат на разкритията на Сноудън, който предостави на медиите десетки хиляди от най-деликатните документи на АНС.
В доклада се казва, че ако китайците и руснаците получат достъп до материали, свързани с тези въпроси, "за американските войски ще има по-голям риск при евентуален бъдещ конфликт".
"Комисията продължава да се тревожи, че повече от три години след началото на неразрешените разкрития АНС и разузнавателната общност като цяло не са направили достатъчно, за да бъде сведен до минимум рискът от друго голямо неразрешено разкритие", се посочва в документа.
Сноудън живее в Москва съгласно споразумение за убежище, постигнато след като неговите разкрития на класифицирана информация през 2013 г. предизвикаха международно възмущение от обхвата на американските шпионски дейности.
В изявление в Twitter адвокатът му Бен Уизнър определи разсекретените части от доклада като "дразнеща нелепост".
(БТА)


authors:
Камелия Цветанова
Дек
По Публикацията Работи

title: Шофьор осъди община Велинград заради катастрофа в локва

maintext:
Младеж от Велинград осъди общината да му плати 40 000 лева обезщетение за вреди и страдания след катастрофа на наводнена улица, съобщи "Дарик".
Тя не била ремонтирана през последните 5 години, а на мястото на инцидента имало хлътване, в което след обилен валеж се образувала голяма локва, заради която станал инцидентът.
На 21 април 2010 година малко след полунощ пострадалият минавал оттам с колата си, дясното колело пропаднало, возилото се завъртяло и се ударило в ограда и в стълб.
18-годишният тогава водач получил множество наранявания: травма на главата, мозъчно сътресение, двустранна белодробна контузия, счупвания на прешлен и бедрена кост.
Лечението му продължило повече от година в болници в Пазарджик и в Пловдив. Бил в инвалидна количка 9 месеца след операцията.
Майка му се грижела постоянно за него, тъй като не можел да се обслужва сам. Първите няколко месеца след болницата не бил адекватен и се стряскал насън. Към момента на инцидента бил ученик в последен клас и не успял да завърши навреме средното си образование. След инцидента имал страх от коли.
Според вещото лице причината за произшествието е неочакваното попадане на автомобила в локвата, образувана от хлътването на пътното платно.
При движението на автомобила при тези условия в голямо количество вода, под гумите се е стигнало до аквапланинг, при което автомобилът е станал неуправляем и не е можел да спре. Аквапланингът се получава когато гумата не успява да отведе количеството вода под нея и губи сцепление и в този момент става неуправляема, обясни експертът. Като стопанин на улицата пък общината не е направила необходимото, за да бъде обезопасен участъкът.
Окръжният съд отхвърли искането на пострадалия за компенсация от 70 000 лева, защото се доказа, че и той има вина за катастрофата. При ограничение до 50 км в час колата му се е движела със 72 км/ч.


authors:
Александър Попов
Сеп
По Публикацията Работи

description: Предаването

title: Защо очакванията ни се разминават с присъдите в съда?

maintext:
Предаването "Темида" с автор Димитър Абрашев излиза на улицата през новия ТВ сезон, сред горещите теми и хилядите казуси, свързани със съдебната система у нас, които търсят своето решение. Авторът коментира важните неща за зрителите на Bulgaria ON AIR, които предаването ще покаже след 21 септември, всяка събота и неделя от 10.30 часа.
Какво ново могат да очакват зрителите на Bulgaria ON AIR от предаването „Темида“ през новия сезон?
"Темида" запазва концепцията си да бъде в интерес на хората. Да ги информира за важните неща в сферата на сигурността и правосъдието, да влиза на местата, за които всеки човек трябва да има специален статут – съдебните зали, затворите, полицейските управления, лагерите за бежанци...
Този сезон обаче предаването разчупва консервативността си и излиза и на улицата, сред горещите теми на ежедневието, проблемите на живия живот и хилядите казуси, които търсят своето решение. Ще се потопим напълно в социалните сблъсъци. Разбира се, екипът няма да подмине въпросите за съдебната реформа, корупцията и промените в Конституцията. Както и интересни факти, новини, хипотези, примери, съдебни дела, исторически решения, спорни въпроси и дискусии за това в какво общество искаме да живеем.
Какво могат да намерят зрителите единствено в „Темида“?
В търсене на важните неща предаването дава отговор на очакваните въпроси - справедлива ли е съдебната система? Колко струва един затворник на ден на всеки българин и защо е важно затворите в България да имат добра инфраструктура? Погрешно ли е да казваш истината? Колко струва един човешки живот и защо често очакванията на обществото за справедливост се различават от присъдите на Темида? Гледайте и интересни истории на хора, преминали границата на Закона. Не пропускайте и експертите - техните съвети ще ви спестят сблъсък със студената реалност...
Кои са важните неща за Димитър Абрашев?
Личният ми топ 3 на важните изглежда така: здравето, близките ми хора и работата.


title: Тежки трапези, преяждане... но до 19:30! После - не!

maintext:
Има два вида преяждане - грешно и правилно. За коледните и новогодишните празници всички хора искат да се наядат и даже да я преядат, но това трябва да стане балансирано, посъветва диетологът Огнян Симеонов пред Bulgaria ON AIR.
"Седнете по-рано на масата и преяждайте, но докъм 19:30 часа", посъветва още Симеонов. По думите му дозата прави отровата и заради това яденето и пиенето трябва да са умерени.
"В едно меню трябва да има съчетание на продукти - на въглехидрати и на мазнини в определени съотношения, независимо колко е голямо храненето. И 1 кг храна да изядем на едно ядене, това няма да ни се отрази, ако знаем по какъв начин да го направим", обясни Симеонов.
Правилното "преяждане" е с предимно повече постни блюда, разкри диетологът. Според него едно преяждане няма да ни навреди, докато не го правим системно три пъти на ден с лошо съчетание на храни, а тогава килограмите ще започнат да се качват лека полека.
"На едно ядене не трябва да изяждаме повече от 150 грама местен протеин - което ще ни е пържолата или каквото е. Защото над 150 грама, изяждайки на едно хранене, тялото, което не може да се справи и да обработи толкова много протеини, е склонно да го превърне на сланина", каза диетологът и препоръча да се наблегне на по-лесно смилаемата храна и по-малко на по-трудносмилаемия протеин.
Когато ние се обвиняваме за дадено ядено, нашите мисли го правят още по-вредно за структурата на тялото ни, коментира още той.


authors:
Елка Василева
Дек
По Публикацията Работи

title: ЕС и НАТО - по общия път на оцеляването през 2017-а

maintext:
Две събития на световната сцена от последните месеци очертаха големи въпросителни знаци върху знамената на ЕС и НАТО. Решението на мнозинството британци за напускане на ЕС и избирането на Доналд Тръмп за следващ президент на САЩ предполагат най-малкото преосмисляне на двете международни организации.
Ако британското правителство наистина последва волята на повечето избиратели и подаде заявка за напускане, това би довело до първото свиване на ЕС от 31 години. През 1985 г. Гренландия се оттегли от ЕС и оттогава Общността само се разширяваше. Решението на британците, освен всичко останало, накърни образа на ЕС като място, на което всеки иска да бъде.
Нанесената политическа щета засега изглежда непреодолима, особено заради впечатлението, че ЕС се разширява към непрестижния Изток, но се свива откъм престижния Запад. Все по-отчетливи стават гласовете този процес да продължи догодина - с изборите в евроскептичната Холандия и в заплашената от триумф на националистите Франция.
Колосът на европейската стабилност Германия също е изправена пред избори догодина, които неизбежно ще преминат през оценката на гражданите за правителствената политика за миграцията. Канцлерът Ангела Меркел успя с действията си в тази област да внесе допълнително разделение в ЕС, изразено особено в съпротивата на Централна и Източна Европа да приемат мигранти в безогледни пропорции, поканени от Берлин.
Поставени едновременно под заплахата от тероризма и миграционните потоци, навлизащи от Сирия, Ирак и Афганистан, подстрекателното поведение на Москва, проблемите с второто поколение имигранти от Мароко и Алжир, ЕС и НАТО трябва да обърнат нова страница, за да оцелеят такива, каквито ги знаем. Схемата с предизвикателствата се усложнява допълнително от поведението на турските власти след опита за преврат от юли.
В предизборните си изяви новоизбраният президент на САЩ Доналд Тръмп настоя държавите от алианса да повишат разходите си за отбрана, тъй като сега Вашингтон осигурява 70 процента от силите на организацията. Тръмп допусна, че НАТО може да запази съществуването си и дори името си, но трябва да промени същността си, като предприеме енергична борба с терористите.
Тези изявления на Тръмп предизвикаха очакването, че той може да продължи да пише история с разтрогването на Вашингтонския договор от 1949 г. или поне с отмяната на чл. 5 за колективна отбрана.
Досега единственият път, когато чл. 5 бе приложен, бе в защита на САЩ след атентатите от 11 септември 2001 година. Същевременно статистиката сочи, че държавите от пакта изпълняват целите за постепенно достигане на разходи за отбрана, равни на два процента от техния БВП.
Преди няколко месеца Тръмп нарече Брюксел "адска дупка", а през април догодина ще трябва да пристигне тук за срещи с ръководството на ЕС и колегите си от НАТО. Водещи фигури в ЕС бяха силно скептични към посланията му преди изборите, но скоро двете страни, които очевидно не са във възхита една от друга, ще трябва да се сработят.
Дни след избора на Тръмп председателят на Европейската комисия Жан-Клод Юнкер обяви сред първостепенните задачи на ЕС обособяването на европейска отбрана. Месец по-късно бе изяснено, че Юнкер няма предвид (засега) създаване на европейска армия, а въвеждане на лостове за насърчаване на отбранителните разработки и уеднаквяване на европейското военно оборудване. В последвалите официални изявления на ЕК бе уточнено, че тези намерения няма да повтарят НАТО, а целят да укрепят допълнително алианса.
Колкото до по-дребните политически интриги и след решението за оттегляне на председателя на Европейския парламент Мартин Шулц, вече се говори за имплозия на управлявалото досега ЕС мнозинство. В следващите месеци предстоят маневри, с които да бъдат определени нови председатели на ЕП и на Европейския съвет. Опровергани до ново изявление остават доскорошните намерения на Юнкер да подаде оставка.
ЕС посреща Новата година с възстановени граници в Шенген заради миграционния наплив (пет държави по споразумението продължават проверките на пътуващите), с липса на действително съгласие по въпросите за миграцията и с тежки вътрешни институционални задачи. Напълно открит стои въпросът дали и как ще се осъществи раздялата с Великобритания. Ако преговорите с Лондон не бъдат водени добре, британците може да отвърнат с отказ да участват в отбраната на Европа, предвижда анализ, представен наскоро от НАТО. В същия текст се отчитат все по-трудните отношения на Брюксел с Анкара и възможността това да засегне работата в пакта.
Новата година ще покаже дали турският президент Реджеп Ердоган би изпълнил заплахата си да отвори пътя на запад за поне два милиона мигранти, прокудени от опитите за демократизиране на Близкия изток с помощта на оръжие, доставяно от Запада. В следващите месеци може би ще стане известно дали ще има последствия по резолюцията на ЕП за замразяване на преговорите с Анкара за членство в ЕС.
В Новата година ЕС и НАТО ще продължат да търсят решения по въпроси, възникнали точно преди сто години след разчертаването от Великобритания и Франция с прави линии по картата на Близкия изток. Разпадът на Османската империя и рисуването по картата на нови държави в региона тогава дават отраженията си до днес. Изглежда вероятно дневният ред в Брюксел догодина да бъде повлиян, а може би дори оформен, от събитията в оставената в свободно падане Сирия, както и в Ирак, Афганистан, Либия, "освободени" с усилията на НАТО.
/БТА/


title: Да дадеш риза на ближния... или да помогнеш с парите от продажбата й

maintext:
Мирослав Долапчиев е бизнесмен, решил да инвестира в българското образование. Преди година той създава своя модна линия ризи. Част от спечелените средства той дарява за обучението на децата в неравностойно положение.
Младият мъж се връща от Италия, за да крои ризи за взискателни клиенти на принципа made to measure. Всяка една дреха шие според мерките и вкуса на купувача.
Подходът на Мирослав се оказва успешен. Заедно със своя партньор правят първите крачки към един специфичен, но ценен бизнес. Печалбата обаче не е единствената цел на двамата новатори. Част от парите отиват за достойната кауза.
"От всяка една риза, която ние правим, отделяме равностойността на една седмица образование на дете в неравностойно положение, която горе долу се равнява на около 10% от печалбата на всеки един продукт, който имаме", обяснява пред Bulgaria ON AIR Мирослав Долапчиев.
Това не е първата кауза, на която Мирослав се отдава. Преди години заедно със съпругата си стават приемни родители. Така се запознава отблизо с трудностите, пред които са изправени децата в институциите.
"За мен този проблем е много голям, аз като приемен родител виждам деца, които идват от много рискова среда. Ние не оценяваме, че дори в изглеждащи привидно добре семейства децата живеят в много сериозен недостиг на система, която да ги насърчава да се учат", коментира Долапчиев.
А тези, които трябва да ги насърчават да учат, често са потискани от обстоятелствата, ниските заплати и грубото отношение на част от родителите. Затова Мирослав решава да дарява за учители, част от печалбата му отива за фондация "Заедно в час".
Парите са средство, а не цел, категоричен е дизайнерът. Винаги е знаел, че с каквото и да се захване в бъдеще, то винаги ще бъде обвързано по един или друг начин с образование. Избрал е да дарява, не защото трябва – а защото знае, че някъде помощта му ще е безценна.
"За мен е много важно тези пари да намират смисъл, те са някакъв инструмент, но даряването е начин на разбиране, начин на осъзнатост", допълни дизайнерът.
На връх Коледа много хора отварят сърцата си и са готови да даряват като Мирослав. Той обаче се надява в бъдеще празничната традиция да се превърне в целогодишна. Защото не трябва да чакаме светлината на празника, за да бъдем добри.
Вижте целия репортаж на Милена Енчева и оператора Петър Симеонов във видеото: Гласувай: 0 гласа 577 гледания | Още видео


authors:
Анисия Иванова
Обновена
Дек
По Публикацията Работи

title: Клаудио Крачун - революционерът на новото време в Румъния

maintext:
Той определя изборите в Румъния като лов за плячка. Гордее се, че от време на време успява да разклати "хранителната верига", а площадът пред университета в Букурещ му дава истинска възможност да култивира гласа на гражданите.
Клаудио Крачун оглавява протестите срещу дясноцентристкото правителство на Емил Бок, тези срещу добива на шистов газ в Рошия Монтана, а през зимата на 2015 г. проведе народната революция срещу правителството на Виктор Понта след трагедията Клуб "Колектив".
Мартина Ганчева и операторът Тодор Тодоров от Bulgaria ON AIR ни срещат с революционера на новото време в Румъния:


description: Фигурата на Дядо Коледа

title: Дядо Коледа и еленчетата му "полетяха" във Варна

maintext:
Фигурата на Дядо Коледа "полегна" заради силния вятър в центъра на Варна. Еленчетата му пък се натрупаха едно върху друго, пише "Булфото".
Над 30 сигнала за материални щети, предизвикани от силния вятър - паднали клони, ламарини, винили на билбордове, части от мазилки, са постъпили от 08.00 часа сутринта до момента при оперативния дежурен в Община Варна. Няма данни за пострадали хора.
Всички сигнали се разпределят за реакция по компетенции – към общински дирекции, районни кметства, "Пожарна безопасност и защита на населението", МВР.
По данни на НИМХ при БАН - филиал Варна, в момента вятърът е поривист, със скорост около 18-20м./сек.


title: Заваляха жалби срещу некоректни онлайн търговци

maintext:
Все повече жалби срещу некоректни онлайн търговци постъпват в Европейския потребителски център.
Пред БНР ръководителят му Игнат Арсенов предупреди потребителите да проверяват внимателно търговците, преди да направят поръчка от сайтовете им.
Често се случва търговецът, от който е направена поръчката, да не е посочил адрес, заради което потребителят не може да се откаже от покупката, въпреки че има право на това, предупреди той.
"Първият проблем идва от това, че се доставя една стока, която всъщност не е достатъчно качествена или не е това, което потребителите очакват. Едно е да видиш нещо на снимка в интернет, друго, това, което е реално", разясни Арсенов.
Около 20% от жалбите в Европейския потребителски център са за накачествени мобилни телефони или таблети и още около 20 на сто проблеми при закупена черна и бяла техника.
"Не са редки случаите, когато потребителите се оказва, че пазаруват от сайт, който е от Китай, от Щатите, от друга държава, където трудно може да им се окаже съдействие, да кажем, че практически е невъзможно", призна Арсенов. Затова съветът му е да проверяваме добре сайтовете, от които пазаруваме.
Жалбите заради некачествени транспортни услуги са под 25%, а тези за некачествени туристически услуги намаляват.


title: Зълвата на Мейзер: Тя има много самоличности!

maintext:
"Искам справедлива присъда, искам цялата истина. Не вярвам на тази жена. Тя има много самоличности. Животът й е изпълнен с много лъжи", заяви общинският съветник Милена Димова, която е сестра на убития от Мейзер Николай Димов.
Жената обясни, че не е доволна от присъдата и ще я обжалва в съответния срок. Тя каза, че е видяла снимките на Николай и се е притеснила, че лекарите, назначени да изготвят тройната съдебна медицинска експертиза, са си дали отвод.
Посоченият мотив беше, че между тях е възникнало противоречие в тълкуването на травмите на Николай Димов и това може да разколебае разследването.
"Брат ми беше много консервативен и работлив човек", посочи още Милена Димова. - "Той е професионален спортист, който се е явявал многократно по състезания по културизъм и не вярвам, че той би се съгласил на такъв нестандартен експеримент в домашни условия да рискува живота си", настоя тя пред Нова тв.
Тя допълни, че той не е споделял да има намерение да прекратява досегашния си работен договор и също така, че с Мейзер са били разделени от 3 години.
"Няма никакви доказателства в делото за умишлено извършено убийство", контрира адвокатът на Анита Мейзер, като заяви, че също ще обжалва присъдата.
Бизнесдамата получи вчера три години затвор. Тя ще изтърпи наказанието в затворническо общежитие от открит тип. Скандалната миска се призна за виновна за смъртта на съпруга си. Затова делото се гледа по съкратената процедура и наказанието й беше намалено с една трета.


title: Четири кончета и две кучета - на гилотината. Кой ги уби?

maintext:
Спасени, но с издадена смъртна присъда. Снимка: Костадин Георгиев 1 2345
Съдбата на четири кончета и две кучета предизвика гнева на техни спасители. Те са били спасени от група хора, били са им намерени стопани, но в крайна сметка са намерили смъртта си. По думите на хората - със съдействието на Българската агенция по безопасност на храните (БАБХ). Спасителите на животинките дадоха гласност на историята, която е трябвало да има положителен край за животните.
"Здравейте! Искам да ви споделя една огромна болка. На 22-ри декември, ние с мои приятели откупихме 4 кончета на 7 месечна възраст от Калофер, за да ги спасим от заколение. Намерихме им осиновители, страхотни хора, които щяха да се грижат с много любов за тях. Тъй като бързахме да ги откупим и спасим, ние не извадихме документи за тях. Кончетата не бяха и чипирани, тъй като по закон, чипирането при конете става до 1-годишна възраст. Документите не се вадят веднага и нямахме време да чакаме.
При транспортирането им, край град Правец, полиция спира буса, издава акт на шофьора и конфискува животинките. С тях пътуват и две, спасени от ужасна съдба, кучета. Животните се предават на БАБХ (Българска агенция по безопасност на храните) и се задържат в обор до квартал Обеля, в София. От този момент до днес, 4-5 човека се борим да ги измъкнем от там. Чукахме по кабинети в БАБХ, молехме, търсехме вратичка, за да измъкнем бебетата от затвора им. Здрави животни, които ние просто искахме да спасим. От БАБХ ни отказаха всякакво съдействие. Държаха се грубо, безочливо и категорично, че сме извършили много тежко престъпление и нищо не може да спаси животните.
Беше логично да ни се наложат глоби. Ние бяхме готови да платим каквато и да е сума. Днес сутринта бебетата ни и двете кученца са евтанизирани! Без предупреждение! Без жалост! Без грам Човечност! И това се случва в държавата, в която могат да ни убият на пешеходна пътека и да ни платят. Моля ви за подкрепа!", написа до Dnes.bg Сирма Иванова.
Костадин Георгиев е друг човек от групата, която е искала да спаси животните.
"Д-р Мариела Найденска от БАБХ издаде смъртна присъда за 4-те кончета. Лично отидох до Калофер, платих ги и ги изпратихме с буса към новият им дом! И преди малко разбрах най-отвратителното нещо което ми се е случвало някога! Тази сутрин БАБХ са убили кончетата, че и 2-те ми кучета Рошльо (черничкото) и Рони, които спасих от улицата и съм лекувал. И им намерих тези прекрасни хора за осиновители, на тях и милите кончета дечица. Просто в момента съм толкова разстроен, че ми е трудно да пиша...", пише в писмото си г-н Георгиев.
Той е категоричен, че "започва война с тези безкруполни мафиоти убийци".
"Докато не бъдат изритани от БАБХ и наказани и дори скапаната БАБХ трябва да бъде закрита в сегашната си форма", афектиран е Костадин Георгиев.
"Първо, защото животните не трябва да бъдат разглеждани просто като храна! Това са живи същества по дяволите! И защото това са само 6 животни, а тези от БАБХ са избили стотици и хиляди досега. Убеден съм, че са мафия, която плячкосва всичко, което им попадне в ръцете. Това го изпитахме на гърба си през тези дни! Вие не знаехте какво се случва, аз умишлено нищичко не написах, че да не ги ядосаме и да убият кончетата ни. Но ето, че те въпреки това го направиха!
Много хора ходиха там в опити просто да спасим живота на бедните създания. Но те си имат някаква далавера и най-нагло, въпреки че шума, който виждаха, че започва да се вдига, ги убиха! Или много е вероятно да са живи и да са продадени в робство или пък да са вече на луканка. Убиха и кучетата, които толкова обичах", завършва Георгиев.
Редакцията е готова да публикува и мнението на БАБХ